তাকদীর (ওয়েব ধারাবাহিক)

তাকদীর সৈয়দ আহমেদ শাওকী পরিচালিত বাংলা ওয়েব সিরিজ, এটি বাংলা ওটিটি প্ল্যাটফর্ম হইচই-এ ২০২০ সালের ১৮ ডিসেম্বর থেকে স্ট্রিমিং করা হয়। হইচই পঁচিশটি ওয়েব সিরিজের ঘোষণা করে, তাদের মধ্যে বাংলাদেশ কেন্দ্রিক তাকদীর অন্যতম। এই ধারাবাহিকটিতে প্রধান চরিত্রে রয়েছেন চঞ্চল চৌধুরী,মনোজ কুমার প্রামাণিক, সানজিদা প্রীতি, পার্থ বড়ুয়া ও সোহেল মন্ডল।

 পটভূমি 
ধারাবাহিকের পটভূমিটি ঢাকার তাকদীর (চঞ্চল চৌধুরী) নামক একটি ফ্রিজার ভ্যান চালকের গল্পকে কেন্দ্র করে আবর্তিত হয়। যার ভ্যানের ভিতরে একটি মৃতদেহ পাওয়া গেলে তার পুরো জীবন উল্টে যায়। বিশৃঙ্খল ঘটনাবলি তাকদীর এবং তার সেরা বন্ধু মন্টুকে (সোহেল মন্ডল) মহা বিপদে ফেলে দেয়। তাকদীর ভয়ে উদ্বিগ্ন হয় এবং পরবর্তীতে তার কী করণীয় এ নিয়ে এক অদ্ভুত পরিস্থিতিতে পড়ে। এবং প্রতিবার, তাকদীর যখন আসন্ন বিপদ থেকে মুক্তি পেতে যাচ্ছে বলে মনে হয়, তখনই পুনরায় কিছু মর্মান্তিক ঘটনা ঘটে।

 অভিনয় 
 চঞ্চল চৌধুরী - তাকদীর
 সানজিদা প্রীতি - আফসানা আঞ্জুম
 মনোজ কুমার প্রামাণিক - রানা
 সোহেল মন্ডল - মন্টু
 পার্থ বড়ুয়া - হিটম্যান
 মীর রাব্বি - শেরজাদ চৌধুরি
 রিবিতা নন্দিনী শিমু - জোৎস্না
 মাহাফুজ মুন্না - সোহাগ
 এজাজ বারি - নওয়াজ সাহেব
 সাজ্জাদ সাজু - সাকিব
 নাফিস আহমেদ - সিজার
 শাহরিয়ার ফেরদৌস সজীব - আলাল, ডিবি-১ 
 তামজিদ তন্ময় - কিশোর তকদির
 আল রাফিউল ইসলাম রাতুল - কিশোর মন্টু
 তানজিম সাইয়ারা তটিনী - আনিকা, শিক্ষানবিশ সাংবাদিক
 ইন্তেখাব দিনার - চেয়ারম্যান (বিশেষ উপস্থিতি)

পর্ব

মৌসুম ১ (২০২০)
২০২০ সালের ৬ ডিসেম্বর, হইচই এই ওয়েব ধারাবাহিকের অফিসিয়াল ট্রেলার প্রকাশ করে, যা ভারত ও বাংলাদেশের দর্শকদের মধ্যে সাড়া সৃষ্টি করে। ১৮ ডিসেম্বর ২০২০ সালে, হইচই একসাথে সকল পর্ব (আটটি) মুক্তি দেয়।

পুরস্কার
চ্যানেল আই ডিজিটাল মিডিয়া পুরস্কার
প্রদানের তারিখবিভাগমনোনীতফলাফল ২৭ ফেব্রুয়ারি ২০২১ শ্রেষ্ঠ ওয়েব ধারাবাহিক তাকদীর rowspan="3"   শ্রেষ্ঠ ওয়েব ধারাবাহিক পরিচালক সৈয়দ আহমেদ শাওকী শ্রেষ্ঠ ওয়েব ধারাবাহিক অভিনেতা চঞ্চল চৌধুরী

ব্লেন্ডারস চয়েস-দ্য ডেইলি স্টার ওটিটি অ্যান্ড ডিজিটাল কনটেন্ট পুরস্কার
প্রদানের তারিখবিভাগমনোনীতফলাফল ৩ সেপ্টেম্বর ২০২২ সেরা ড্রামা/সিরিজ তাকদীর   শ্রেষ্ঠ অভিনয়শিল্পী (পুরুষ) চঞ্চল চৌধুরী  সেরা পার্শ্ব অভিনয়শিল্পী, সিরিজ (পুরুষ) সোহেল মণ্ডল  সেরা চিত্রগ্রাহক বরকত হোসাইন  সেরা পোশাক পরিকল্পনা ইদিলা ফারিদ 

 তথ্যসূত্র 

 বহিঃসংযোগ 


বিষয়শ্রেণী:বাংলা ভাষার টেলিভিশন অনুষ্ঠান
বিষয়শ্রেণী:ভারতীয় টেলিভিশনের অনুষ্ঠান
বিষয়শ্রেণী:বাংলা ভাষার টেলিভিশন
বিষয়শ্রেণী:ভারতীয় ওয়েব ধারাবাহিক
বিষয়শ্রেণী:বাংলা ভাষার ওয়েব ধারাবাহিক
বিষয়শ্রেণী:বাংলাদেশী ওয়েব ধারাবাহিক
বিষয়শ্রেণী:২০২০-এ অভিষিক্ত ওয়েব ধারাবাহিক
বিষয়শ্রেণী:হইচই-এর মৌলিক অনুষ্ঠান